***ROMÂNIA***

***JUDEŢUL ALBA***

***COMUNA OCOLIȘ***

***CONSILIUL LOCAL***

***Comuna OCOLIȘ , nr. 152, judeţul Alba, CP 517525***

***Tel/Fax: 0258-700888***

***e-mail: ocolis @ab.e-adm.ro***

 **HOTĂRÂREA Nr. 86 / 16.12.2024**

**PRIVIND APROBAREA IMPOZITELOR SI TAXELOR LOCALE PENTRU ANUL 2025**

Consiliul Local al comunei Ocoliș , județul Alba, întrunit în ședință publică ordinară din data de 16 decembrie 2024 ;

 Luând în dezbatere proiectul de hotarare nr. 73/04.11.2024, privind aprobarea impozitelor și taxelor locale pentru anul 2025 ;

 Văzând : - referatul de aprobare al primarului comunei Ocolis al proiectului de hotărâre înregistrat cu nr. 3417/09.12.2024 ;

* Referatul de specialitate nr. 3423/09.12.2024;
* Avizele comisiilor de specialitate din cadrul consiliului local ;

 Având în vedere : - art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;

* art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul fiscal, cu modificările și completările ulterioare;
* Legea nr. 52/2003 privind transparenta decizionala in administratia publica;
* Ordonanța de urgență a Guvernului nr. 80/2013 privind taxele judiciare de timbru, cu modificările și completările ulterioare;
* Art. 120 alin. (1), art. 121 alin. (1) și (2) și art. 139 alin. (2) din Constituția României, republicată;
* Art. 7 alin. (2) din Legea nr. 287/2009 privind Codul civil, republicată, cu modificările ulterioare;
* Legii nr. 207/2015 privind Codul de procedură fiscală cu modificarile si completarile ulterioare;
* Art. 18 alin. (5) din Legea nr. 333/2003 privind paza obiectivelor, bunurilor, valorilor și protecția persoanelor, republicată, cu completările ulterioare;
* Anuntul înregistrat cu nr. 3028/04.11.2024, privind dezbaterea publică a proiectului de hotarare , precum si procesul verbal nr. 3393/05.12.2024, încheiat cu ocazia dezbaterii publice a proiectului de hotarare ;

În conformitate cu Hotărârea Consiliului local al Comunei Ocoliș nr. 24/23.04.2024 privind indexarea impozitelor și taxelor locale pentru anul fiscal 2025;

În temeiul art. 129 alin. (1), alin. (2) lit. b) și alin. (4) lit. c), ale art. 139 alin. (1) și ale art. 196 alin. (1) lit. a) din Ordonanța de urgență nr. 57/2019 privind Codul Administrativ, cu modificările și completarile ulterioare;

**HOTĂRĂȘTE:**

 **Art. 1**. Se stabilesc impozitele si taxele locale pentru 2025 conform **Anexei nr. 1** la prezenta hotărâre;

 **Art. 2.** Pentru determinarea impozitelor și taxelor locale pentru anul 2025 se aplică HCL nr. 24/23.04.2024, conform căreia pentru anul fiscal 2025, impozitele și taxele locale datorate de contribuabili, persoane fizice și juridice, se indexează cu 10,4 %, față de impozitele și taxele locale aprobate pentru anul 2024 prin Hotărârea Consiliului local Ocoliș nr. 79/22.12.2023.

 **Art. 3.** Pentru stabilirea impozitului prin indexarea cu rata inflatiei s-au respectat prevederile lit. n), pct.11 din HG 1/2016 referitor la rotunjire respectiv “prin reducere cand fractiunile in bani sunt mai mici de 50 bani, prin majorare cand fractiunile de bani sunt de 50 de bani sau mai mari”,

 **Art. 4.** Impozitele se plătesc anual, în 2 rate egale, respectiv:

a) rata I, până la data de 31 martie inclusiv;

b) rata a II-a, până la data de 30 septembrie inclusiv.

 **Art. 5.** Pentru plata cu anticipaţie a impozitului pe cladiri, teren si a mijloacelor de transport, datorate pentru intregul an de catre contribuabilii persoane fizice si juridice, pana la data de 31.03.2025, se acorda o bonificatie de 10 %;

 **Art. 6.** Taxa pe clădiri/teren se plăteşte lunar, până la data de 25 a lunii următoare fiecărei luni din perioada de valabilitate a contractului prin care se transmite dreptul de concesiune, închiriere, administrare ori folosinţă;

 **Art. 7.** Impozitul pe cladiri, impozitul pe teren si impozitul pe mijloacele de transport sunt datorate pentru intregul an fiscal de persoana care are in proprietate activul la data de 31 decembrie a anului fiscal anterior, fara ca aceste impozite sa se mai calculeze pe fractiuni de an;

 **Art. 8.** Acordarea de facilitati fiscale, de scutire sau reducere la plata impozitului sunt redate in **Anexa nr. 2** la proiectul de hotărâre;

 **Art. 9.** Se aprobă plafonul obligaţiilor fiscale restante, datorate de către debitorii persoane juridice mai mari de 2000 lei, ce vor fi menţionaţi în lista ce se va publica trimestrial, până în ultima zi a primei luni din trimestrul următor celui de raportare, conform prevederilor art. 162 alin. 2 lit. b) din Legea nr. 207/2015 privind Codul de Procedură Fiscală actualizat;

**Presedinte de sedinta, Contrasemnează, Consilier: Ioan BOZDOG Secretarul general al comunei ,**

 **Paraschiva CHIRICA**

|  |
| --- |
| PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL **NR. . 86 / 16.12.2024**  |
| Operațiuni efectuate | Data ZZ/LL/AN | Semnătura persoanei responsabile să efectueze procedura |
| 1 | 2 | 3 |
| Adoptarea hotărârii1) s-a făcut cu majoritate □ simplă X absolută □ calificată2 | 16.12.2024 |  |
| Comunicarea către primar2) | 17.12.2024 |  |
| Comunicarea către prefectul județului3) | 20.12.2024 |  |
| Aducerea la cunoștința publică4)+5) | 20.12.2024 |  |
| Comunicarea, numai în cazul celei cu caracter individual4)+5) | Nu este cazul  | Nu este cazul  |
| Hotărârea devine obligatorie6) sau produce efecte juridice7), după caz |  20.12.2024 |  |
| Extrase din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:1) Art. 139 alin. (1): "În exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz. (2) Prin excepție de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de consiliul local cu majoritatea calificată definită la art. 5 lit. dd), de două treimi din numărul consilierilor locali în funcție."2) Art. 197 alin. (2): "Hotărârile consiliului local se comunică primarului."3) Art. 197 alin. (1), adaptat: Secretarul general al comunei comunică hotărârile consiliului local al comunei prefectului în cel mult 10 zile lucrătoare de la data adoptării . . .4) Art. 197 alin. (4): "Hotărârile . . . se aduc la cunoștința publică și se comunică, în condițiile legii, prin grija secretarului general al comunei."5) Art. 199 alin. (1): "Comunicarea hotărârilor - cu caracter individual către persoanele cărora li se adresează se face în cel mult 5 zile de la data comunicării oficiale către prefect."6) Art. 198 alin. (1): "Hotărârile . . . cu caracter normativ devin obligatorii de la data aducerii lor la cunoștință publică."7) Art. 199 alin. (2): "Hotărârile . . . cu caracter individual produc efecte juridice de la data comunicării către persoanele cărora li se adresează." |